Հայաստանի դէպքում առաջին տիկին լինելն աւելի բարդ է, քանի որ տւեալ պահին նրանք, ըստ էութեան, երկուսն են՝ վարչապետի կին Աննա Յակոբեանը եւ նախագահի կին Նունէ Սարգսեանը։ Բացի այն, որ այդ կանանց ակամայ համեմատում են Հայաստանի նախորդ նախագահների կանանց հետ, նրանք ստիպւած են լինում «մրցել» հայ հասարակութեան համակրանքի համար։ Ամէն դէպքում նրանց կապում է մի շատ կարեւոր գործօն՝ երկուսն էլ լրագրող են։ Հոգեբանների կարծիքով՝ դա չի կարող չանդրադառնալ նրանց բնաւորութեան վրայ։ Նրանք կարծում են, որ այդ մասնագիտութիւնն ընտրած կանայք աւելի ճշտապահ են, հաւակնոտ, սթրեսակայուն, հակւած են վերլուծական մտածողութեան եւ հումանիզմի, սառնարիւն են եւ արւեստասէր։